b'\n_START_ARTICLE_\nSlaget ved Kury\xc5\x82\xc3\xb3wka\n_START_PARAGRAPH_\nSlaget ved Kury\xc5\x82\xc3\xb3wka var et slag utkjempet mellom den polske anti-kommunistiske motstandsbevegelsen Narodowe Zjednoczenie Wojskowe og sovjetiske NKVD-styrker den 7. mai 1945 under annen verdenskrig. Slaget fant sted i landsbyen Kury\xc5\x82\xc3\xb3wka i det syd\xc3\xb8stlige Polen og endte med seier for den polske motstandsbevegelsen._NEWLINE_Seieren ble imidlertid kortvarig, og den polske enheten forlot raskt landsbyen i frykt for de sovjetiske represaliene. Dagen etter ankom russerne med en stor styrke og brente landsbyen ned til grunnen. Mer enn 200 hus ble \xc3\xb8delagt og 920 mennesker ble hjeml\xc3\xb8se. Noen av innbyggerne ble ogs\xc3\xa5 skutt og drept.'